
RADVILIŠKIO RAJONO SAVIVALDYBĖS TARYBA 

DĖL RADVILIŠKIO RAJONO SAVIVALDYBĖS TARYBOS 2024 M. BALANDŽIO 11 D. SPRENDIMO Nr. T-344 „DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ RADVILIŠKIO RAJONO SAVIVALDYBĖS ŠVIETIMO ĮSTAIGOSE MOKĖJIMO NUSTATYMO TVARKOS APRAŠO PATVIRTINIMO“ PAKEITIMO

2025 m.                         Nr. T-
Radviliškis

Radviliškio rajono savivaldybės taryba nusprendžia: 
.	Pakeisti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašą, patvirtintą Radviliškio rajono savivaldybės tarybos 2024 m. balandžio 11 d. sprendimo Nr. T-344 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašo patvirtinimo“ 1 punktu ir išdėstyti jį nauja redakcija.
.	Nurodyti, kad šis sprendimas įsigalioja 2026 m. sausio 1 d.







PATVIRTINTA	Radviliškio rajono savivaldybės tarybos 2025 m.                     d. 	sprendimu Nr. T-






ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ
RADVILIŠKIO RAJONO SAVIVALDYBĖS ŠVIETIMO ĮSTAIGOSE
MOKĖJIMO NUSTATYMO TVARKOS APRAŠAS

 SKYRIUS


.	Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašas (toliau – Aprašas) reglamentuoja atlyginimo dydžio, jo mokėjimo ir lengvatų nustatymo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės (toliau – Savivaldybės) švietimo įstaigose (toliau – švietimo įstaiga) tvarką.
.	Atlyginimą už vaiko, ugdomo pagal ikimokyklinio / priešmokyklinio ugdymo programą, išlaikymą švietimo įstaigoje (toliau – atlyginimas už vaiko išlaikymą švietimo įstaigoje) tėvai (kiti teisėti vaiko atstovai) moka už kiekvieną mėnesį.
.	Atlyginimą už vaiko išlaikymą švietimo įstaigoje sudaro atlyginimas už vaiko maitinimą ir mėnesinis / dienos atlyginimas už ugdymo aplinkos išlaikymą.
.	Atlyginimas už vaiko maitinimą skiriamas išlaidoms už maisto produktus (įskaitant prekių pirkimo pridėtinės vertės mokestį) atlyginti.
.	Vaikui neatvykus į švietimo įstaigą ir tėvams (kitiems teisėtiems vaiko atstovams) apie tai švietimo įstaigos neinformavus ugdymo (mokymo) / vaiko priežiūros ar vaiko vasaros poilsio organizavimo stovykloje paslaugų teikimo sutartyje sutarta tvarka, ta diena fiksuojama kaip nepateisinta diena ir tėvai (kiti teisėti vaiko atstovai) moka nustatyto dydžio atlyginimą už tos dienos maitinimą. Tokiu atveju tėvų (kitų teisėtų vaiko atstovų) mokamas nustatyto dydžio atlyginimas už dienos maitinimą naudojamas patiekto maisto išlaidoms atlyginti, o atlyginimo likutis – įstaigos ugdymo aplinkos išlaikymo išlaidoms. 
.	Mėnesinis / dienos atlyginimas už ugdymo aplinkos išlaikymą skiriamas iš dalies atlyginti švietimo įstaigos ugdymo aplinkos išlaikymo išlaidas ir gali būti naudojamas edukacinėms programoms, ugdymo, asmens higienos (išskyrus sauskelnes ir drėgnas servetėles) priemonėms, prekėms ir priemonėms higienos normų reikalavimams vykdyti, spaudiniams, kanceliarinėms prekėms įsigyti, elektroninių ryšių paslaugoms apmokėti. 
.	Mėnesinis atlyginimas už ugdymo aplinkos išlaikymą yra mokamas už kiekvieną mėnesį, kai vaikas lanko švietimo įstaigą, išskyrus Apraše nustatytas lengvatas. 
.	Dienos atlyginimas už ugdymo aplinkos išlaikymą yra mokamas už vaiko priežiūros ar vaiko vasaros poilsio organizavimo stovykloje paslaugų teikimo sutartyje vieno iš tėvų (kitų teisėtų vaiko atstovų) ir švietimo įstaigos sutartą dienų skaičių Apraše nustatyta tvarka.
.	Švietimo įstaigoms draudžiama iš tėvų (kitų teisėtų vaiko atstovų) papildomai rinkti rinkliavas, išskyrus tėvų (kitų teisėtų vaiko atstovų) savanorišką paramą įstaigai. 
.	Apraše vartojamos sąvokos atitinka Lietuvos Respublikos švietimo įstatyme vartojamas sąvokas.
.	Aprašas yra parengtas, vadovaujantis Lietuvos Respublikos vietos savivaldos įstatymu, Lietuvos Respublikos švietimo įstatymu ir maitinimo organizavimą, socialinę paramą reglamentuojančiais teisės aktais.

 SKYRIUS
ATLYGINIMO UŽ VAIKO, 4 VAL. PER PARĄ UGDOMO PAGAL 
IKIMOKYKLINIO / PRIEŠMOKYKLINIO UGDYMO PROGRAMĄ, IŠLAIKYMĄ ŠVIETIMO ĮSTAIGOJE DYDŽIO IR MOKĖJIMO NUSTATYMAS

.	Atlyginimą už vaiko, 4 val. per parą ugdomo pagal ikimokyklinio ugdymo programą, išlaikymą švietimo įstaigoje sudaro:
.	atlyginimas už pusryčių ir (ar) pietų maitinimą, kai tenkinamas tėvų (kitų teisėtų vaiko atstovų) švietimo įstaigos direktoriui raštu pateiktas prašymas dėl pusryčių ir (ar) pietų maitinimo organizavimo vaikui;
.	mėnesinis 5 Eur atlyginimas už ugdymo aplinkos išlaikymą. 
.	Atlyginimas už vaiko, 4 val. per parą ugdomo pagal ikimokyklinio ugdymo programą, pusryčių ir (ar) pietų maitinimą mokamas už kiekvieną lankytą bei nelankytą ir nepateisintą dieną.
.	Atlyginimas už vaiko, 4 val. per parą ugdomo pagal ikimokyklinio ugdymo programą, apskaičiuojamas padauginus vienos dienos atlyginimą už pusryčių ir (ar) pietų maitinimą iš lankytų bei nelankytų ir nepateisintų dienų sumos ir pridėjus mėnesinį atlyginimą už ugdymo aplinkos išlaikymą.
.	Atlyginimą už vaiko, 4 val. per parą ugdomo pagal priešmokyklinio ugdymo programą, išlaikymą švietimo įstaigoje sudaro atlyginimas už pusryčių maitinimą, kai tenkinamas tėvų (kitų teisėtų vaiko atstovų) švietimo įstaigos direktoriui raštu pateiktas prašymas dėl pusryčių maitinimo organizavimo vaikui.
.	Atlyginimas už vaiko, 4 val. per parą ugdomo pagal priešmokyklinio ugdymo programą, pusryčių maitinimą mokamas už kiekvieną lankytą bei nelankytą ir nepateisintą dieną.
.	Atlyginimas už vaiko, 4 val. per parą ugdomo pagal priešmokyklinio ugdymo programą, apskaičiuojamas padauginus vienos dienos atlyginimą už pusryčių maitinimą iš lankytų bei nelankytų ir nepateisintų dienų sumos. 
.	Atlyginimas už vaiko, 4 val. per parą ugdomo pagal priešmokyklinio ugdymo programą, pietų maitinimą yra nemokamas, nes vadovaujantis Savivaldybės administracijos Socialinės paramos skyriaus vedėjo sprendimu dėl nemokamo maitinimo mokiniams skyrimo, vaikui skiriami nemokami pietūs.
.	Vienos dienos atlyginimo už vaiko, 4 val. per parą ugdomo pagal ikimokyklinio / priešmokyklinio ugdymo programą, maitinimą dydis:

Vaiko lankoma grupė	Atlyginimo už vaiko maitinimą dydis (Eur)
		Pusryčiai		Pietūs	Dienos maitinimas 	(pusryčiai ir pietūs)
Lopšelio grupė	(1–3 m. vaikams)	0,71	1,42		2,13
Darželio grupė	(4–7 m. vaikams)	0,78	1,56*	2,34
Priešmokyklinio	ugdymo grupė	(5–7 m. vaikams)	0,78	*	0,78

Pastabos:
–	*pagal priešmokyklinio ugdymo programą ugdomiems vaikams pietūs, vadovaujantis Savivaldybės administracijos Socialinės paramos skyriaus vedėjo sprendimu dėl nemokamo maitinimo mokiniams skyrimo, yra nemokami. Nemokamo maitinimo produktams įsigyti skiriamų lėšų dydžiai nustatomi vadovaujantis Lietuvos Respublikos socialinės paramos mokiniams įstatymo 7 straipsnio 2 dalyje nustatyta tvarka ir Savivaldybės mero potvarkiu;
–	mišraus amžiaus vaikų grupėms valgiaraščiai sudaromi vadovaujantis 4–7 metų vaikams rekomenduojamomis paros normomis, todėl atlyginimas už mišraus amžiaus vaikų grupę lankančio 1–3 metų vaiko maitinimą mokamas kaip už darželio grupę lankantį vaiką.

 SKYRIUS


.	Atlyginimą už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, išlaikymą švietimo įstaigoje sudaro:
.	atlyginimas už vaiko dienos maitinimą (pusryčių, pietų, vakarienės);
.	mėnesinis 10 Eur atlyginimas už ugdymo aplinkos išlaikymą. 
.	Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą yra mokamas už kiekvieną lankytą bei nelankytą ir nepateisintą dieną. 
.	Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, išlaikymą švietimo įstaigoje apskaičiuojamas padauginus vienos dienos atlyginimą už maitinimą iš lankytų bei nelankytų ir nepateisintų dienų sumos ir pridėjus mėnesinį atlyginimą už ugdymo aplinkos išlaikymą.
.	Vienos dienos atlyginimo už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą dydis:

Vaiko lankoma grupė	Atlyginimo už vaiko maitinimą dydis (Eur)
		Pusryčiai		Pietūs		Vakarienė	Dienos maitinimas 	(pusryčiai, pietūs, vakarienė)
Lopšelio grupė	(1–3 m. vaikams)	0,71	1,42		0,71	2,84
Darželio 	grupė	(4–7 m. vaikams)	0,78	1,56*	0,78	3,12
Priešmokyklinio	ugdymo grupė	(5–7 m. vaikams)	0,78	*	0,78	1,56

Pastabos:
–	*pagal priešmokyklinio ugdymo programą ugdomiems vaikams pietūs, vadovaujantis Savivaldybės administracijos Socialinės paramos skyriaus vedėjo sprendimu dėl nemokamo maitinimo mokiniams skyrimo, yra nemokami. Nemokamo maitinimo produktams įsigyti skiriamų lėšų dydžiai nustatomi vadovaujantis Lietuvos Respublikos socialinės paramos mokiniams įstatymo 7 straipsnio 2 dalyje nustatyta tvarka ir Savivaldybės mero potvarkiu;
–	mišraus amžiaus vaikų grupėms valgiaraščiai sudaromi vadovaujantis 4–7 metų vaikams rekomenduojamomis paros normomis, todėl atlyginimas už mišraus amžiaus vaikų grupę lankančio 1–3 metų vaiko maitinimą mokamas kaip už darželio grupę lankantį vaiką.

 SKYRIUS


.	Atlyginimas už vaiko maitinimą ir mėnesinis atlyginimas už ugdymo aplinkos išlaikymą nemokamas, jeigu vaikas, 4 val. ar ilgiau kaip 4 val. per parą ugdomas pagal ikimokyklinio ugdymo programą: 
.	auga šeimoje, kuriai taikoma atvejo vadyba, ir tėvai (kiti teisėti vaiko atstovai) pateikia tai patvirtinančią Radviliškio socialinių paslaugų centro pažymą;
.	nes jam Savivaldybės mero potvarkiu paskirtas privalomas ikimokyklinis ugdymas.
.	Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą nemokamas, jeigu:
.	vaikas švietimo įstaigos nelanko ir tėvai (kiti teisėti vaiko atstovai) apie tai informuoja švietimo įstaigą ugdymo (mokymo) sutartyje sutarta tvarka;
.	švietimo įstaiga neturi galimybių organizuoti pritaikyto maitinimo vaikui pagal gydytojo raštiškus nurodymus ir šiam vaikui yra organizuojamas maitinimas iš namų atsinešamu maistu;
.	jeigu vaikui, ugdomam pagal priešmokyklinio ugdymo programą, skirtas namų mokymas;
.	vadovaujantis Lietuvos Respublikos Vyriausybės nutarimu visoje šalyje paskelbiama valstybės lygio ekstremalioji situacija ir / ar visoje šalyje ar Savivaldybėje paskelbiamas karantinas ir nutraukiamas arba ribojamas ikimokyklinio ugdymo programos vykdymas kasdieniniu (kontaktiniu) ugdymo proceso organizavimo būdu ir vaikas nelanko švietimo įstaigos;
.	vadovaujantis Savivaldybės mero potvarkiu:
.	nustatomas švietimo įstaigos visos ar dalies veiklos ribojimas dėl iškilusio pavojingų ir ypač pavojingų užkrečiamųjų ligų išplitimo pavojaus ir vaikas nelanko švietimo įstaigos;
.	visa švietimo įstaigos veikla ar vaiko lankomos grupės veikla sustabdoma dėl Savivaldybės lygio ekstremaliosios situacijos paskelbimo;
.	visa įstaigos veikla ar vaiko lankomos grupės veikla sustabdoma dėl vykdomų avarinių ar remonto darbų, vandens, elektros, dujų tiekimo nutraukimo ar dėl kitų force majeure atvejų.
.	Už vaiką, 4 val. per parą ugdomą pagal ikimokyklinio ugdymo programą ar ilgiau kaip 4 val. ugdomą pagal ikimokyklinio / priešmokyklinio ugdymo programą, mėnesinis atlyginimas už ugdymo aplinkos išlaikymą yra nemokamas, jeigu:
.	vaikas į švietimo įstaigą buvo priimtas vėliau nei dešimtą mėnesio darbo dieną;
.	vaiko ugdymo (mokymo) sutartis nutraukta ne vėliau kaip dešimtą mėnesio darbo dieną;
.	jeigu vaikui, ugdomam pagal priešmokyklinio ugdymo programą, skirtas namų mokymas ilgesniam nei dešimties mėnesio darbo dienų laikotarpiui;
.	vadovaujantis Lietuvos Respublikos Vyriausybės nutarimu ilgesniam nei dešimties mėnesio darbo dienų laikotarpiui visoje šalyje paskelbiama valstybės lygio ekstremalioji situacija ir / ar visoje šalyje ar Savivaldybėje paskelbiamas karantinas ir nutraukiamas arba ribojamas ikimokyklinio ugdymo programos vykdymas kasdieniniu (kontaktiniu) ugdymo proceso organizavimo būdu ir vaikas nelanko švietimo įstaigos;
.	vadovaujantis Savivaldybės mero potvarkiu ilgesniam nei dešimties mėnesio darbo dienų laikotarpiui:
.	nustatomas švietimo įstaigos visos ar dalies veiklos ribojimas dėl iškilusio pavojingų ir ypač pavojingų užkrečiamųjų ligų išplitimo pavojaus ir vaikas nelanko švietimo įstaigos;
.	visa švietimo įstaigos veikla ar vaiko lankomos grupės veikla sustabdoma dėl Savivaldybės lygio ekstremaliosios situacijos paskelbimo;
.	visa įstaigos veikla ar vaiko lankomos grupės veikla sustabdoma dėl vykdomų avarinių ar remonto darbų, vandens, elektros, dujų tiekimo nutraukimo ar dėl kitų force majeure atvejų.
.	Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą tėvų (kitų teisėtų vaiko atstovų) prašymu mažinamas 50 procentų, jeigu: 
.	šeima augina 3 ir daugiau vaikų iki 18 metų (tėvai (kiti teisėti vaiko atstovai) pateikia seniūnijos, kuriai priskirtoje teritorijoje asmuo yra deklaravęs gyvenamąją vietą, pažymą apie šeimos sudėtį);
.	šeima augina 3 ir daugiau vaikų (tėvai (kiti teisėti vaiko atstovai) pateikia seniūnijos, kuriai priskirtoje teritorijoje asmuo yra deklaravęs gyvenamąją vietą, pažymą apie šeimos sudėtį): 
.	ir 19–21 metų vaikas (-ai) mokosi pagal bendrojo ugdymo programą (tėvai (kiti teisėti vaiko atstovai) pateikia švietimo įstaigos pažymą);
.	ir bent vienam 19–24 metų vaikui yra išduotas neįgaliojo pažymėjimas (tėvai (kiti teisėti vaiko atstovai) pateikia vaiko neįgaliojo pažymėjimą.
.	šeima gauna socialinę pašalpą (tėvai (kiti teisėti vaiko atstovai) pateikia Savivaldybės administracijos Socialinės paramos skyriaus pažymą apie pajamas);
.	švietimo įstaigoje pagal dieninį tvarkaraštį mokosi:
.	abu vaiko tėvai (kiti teisėti vaiko atstovai) (tėvai (kiti teisėti vaiko atstovai) pateikia švietimo įstaigų pažymas);
.	vienas vaiką auginantis tėvas (kitas teisėtas vaiko atstovas) (tėvas (kitas teisėtas vaiko atstovas) pateikia švietimo įstaigos pažymą ir dokumentą, įrodantį, kad vaiką augina vienas iš tėvų (kitų teisėtų vaiko atstovų) dėl vienos iš šių priežasčių: tėvai (kiti teisėti vaiko atstovai) yra išsituokę, vienas iš tėvų (kitas teisėtas vaiko atstovas) miręs, nenurodytas vaiko gimimo liudijime, teismo pripažintas dingusiu be žinios ar nežinia kur esančiu, teismo pripažintas neveiksniu arba atlieka laisvės atėmimo bausmę, vienam iš tėvų (kitam teisėtam vaiko atstovui) neterminuotai apribota tėvų valdžia ar kt.).
.	vienas iš tėvų (kitų teisėtų vaiko atstovų) atlieka nuolatinę privalomąją pradinę karo tarnybą (tėvas (kitas teisėtas vaiko atstovas) pateikia tai patvirtinančią pažymą iš dalinio, kuriame tarnauja);
.	vaikas serga onkologine liga, diabetu, astma, epilepsija ar kita liga, dėl kurios nustatytas vidutinis ar sunkus neįgalumo lygis (tėvai (kiti teisėti vaiko atstovai) pateikia vaiko (-ų) neįgaliojo pažymėjimą (-us).

 SKYRIUS
ATLYGINIMO UŽ VAIKO, BAIGUSIO PRIEŠMOKYKLINIO UGDYMO PROGRAMĄ, IŠLAIKYMĄ ŠVIETIMO ĮSTAIGOJE DYDŽIO IR MOKĖJIMO NUSTATYMAS
VASAROS ATOSTOGŲ LAIKOTARPIUI

.	Atlyginimas už vaiko, einamaisiais mokslo metais baigusio priešmokyklinio ugdymo programą, išlaikymą švietimo įstaigoje vasaros atostogų laikotarpiu mokamas, kai patenkinamas vieno iš tėvų (kitų teisėtų vaiko atstovų) pateiktas prašymas dėl vaiko priežiūros paslaugų arba dėl vaiko vasaros poilsio organizavimo stovykloje paslaugų teikimo ir vienas iš tėvų (kitų teisėtų vaiko atstovų) su švietimo įstaiga iki gegužės 23 d. sudaro vaiko priežiūros paslaugų arba vaiko vasaros poilsio organizavimo stovykloje paslaugų teikimo sutartį (toliau – Paslaugų teikimo sutartis). 
.	Atlyginimą už vaiko, kuriam teikiamos priežiūros ar vasaros poilsio organizavimo stovykloje paslaugos, išlaikymą sudaro:
.	atlyginimas už vaikui organizuojamą maitinimą (pusryčius, pietus, vakarienę):

Atlyginimo už vaiko maitinimą dydis (Eur)
Pusryčiai	Pietūs	Vakarienė 	Dienos maitinimas 	(pusryčiai, pietūs, vakarienė)
0,78*	Pietų kaina yra lygi Mero potvarkiu patvirtintam nemokamo maitinimo (pietų) produktų įsigijimui skiriamų lėšų dydžiui.*	0,78*	1,56 + pietų kaina*

Pastaba:
*nurodytas atlyginimo už vaiko maitinimą dydis netaikomas vaikams, kuriems, Savivaldybės administracijos Socialinės paramos skyriaus vedėjo sprendimu dėl nemokamo maitinimo mokiniams skyrimo, yra skirtas nemokamas maitinimas vasaros poilsio stovykloje.“

.	1 Eur dienos atlyginimas už ugdymo aplinkos išlaikymą. 
.	Atlyginimas už vaiko, kuriam teikiamos priežiūros ar vasaros poilsio organizavimo stovykloje paslaugos, išlaikymą švietimo įstaigoje apskaičiuojamas padauginus vienos dienos atlyginimą už maitinimą iš lankytų bei nelankytų ir nepateisintų dienų sumos ir pridėjus vienos dienos atlyginimą už ugdymo aplinkos išlaikymą, padaugintą iš Paslaugų teikimo sutartyje sutartų dienų skaičiaus.
.	Atlyginimas už vaiko maitinimą nemokamas, jeigu vaikas švietimo įstaigos nelanko ir tėvai (kiti teisėti vaiko atstovai) apie tai švietimo įstaigą informuoja Paslaugų teikimo sutartyje sutarta tvarka. 

 SKYRIUS


.	Tėvai (kiti teisėti vaiko atstovai) prašymą, kurio pagrindu taikoma atlyginimo už vaiko išlaikymą švietimo įstaigoje mokėjimo lengvata, teikia švietimo įstaigos direktoriui ar jo įgaliotam asmeniui priimant vaiką į švietimo įstaigą, įgijus teisę į lengvatą, naujų mokslo metų pradžioje iki rugsėjo mėnesio paskutinės darbo dienos.
.	Tėvai (kiti teisėti vaiko atstovai) atsako už pateikiamų dokumentų ir informacijos teisingumą.
.	Prašyme dėl atlyginimo už vaiko išlaikymą švietimo įstaigoje mokėjimo lengvatos tėvai (kiti teisėti vaiko atstovai) raštu įsipareigoja švietimo įstaigos direktoriui ar jo įgaliotam asmeniui iškart pranešti apie teisės į lengvatą netekimą. Paaiškėjus apie neteisėtą naudojimąsi lengvata, tėvai (kiti teisėti vaiko atstovai) įspėjami raštu ir įpareigojami perskaičiuotą atlyginimą už vaiko išlaikymą sumokėti per mėnesį ne ginčo tvarka.
.	Atlyginimo už vaiko, ugdomo pagal ikimokyklinio / priešmokyklinio ugdymo programą, išlaikymą mokėjimo lengvatų taikymas įforminamas įstaigos direktoriaus įsakymu, su kuriuo ne vėliau kaip kitą dieną supažindinamas apskaitą tvarkantis asmuo / įstaiga. Įstaigos vadovas tėvus (kitus teisėtus vaiko atstovus) apie pritaikytą lengvatą raštu informuoja per 3 darbo dienas švietimo įstaigos nustatyta tvarka.
.	Atlyginimo už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, išlaikymą mokėjimo lengvatos taikomos tėvams (kitiems teisėtiems vaiko atstovams) iki einamojo mėnesio paskutinės darbo dienos pateikusiems prašymą bei dokumentus, patvirtinančius teisę į lengvatą už einamąjį mėnesį, išskyrus atvejus, kai tėvai (kiti teisėti vaiko atstovai) švietimo įstaigos direktoriui ar jo įgaliotam asmeniui raštu motyvuotai paaiškina, dėl kokių dokumentus, patvirtinančius teisę į lengvatą, išduodančių įstaigų veiklos trikdžių negalėjo laiku gauti reikiamų dokumentų. Tokiu atveju švietimo įstaigos direktorius ar jo įgaliotas asmuo patikrina tėvų (kitų teisėtų vaiko atstovų) nurodytas aplinkybes, ir, joms pasitvirtinus, dokumentus, patvirtinančius teisę į lengvatą, priima ne vėliau kaip iki kito mėnesio 5 d. Kitais atvejais už praėjusį laikotarpį atlyginimas už vaiko išlaikymą neperskaičiuojamas. 
.	Tėvai (kiti teisėti vaiko atstovai) gali gauti tik vieną atlyginimo už vaiko, ugdomo pagal ikimokyklinio / priešmokyklinio ugdymo programą, išlaikymą mokėjimo lengvatą iki yra teisė ją gauti.
.	Tėvai (kiti teisėti vaiko atstovai) atlyginimą už vaiko, ugdomo pagal ikimokyklinio / priešmokyklinio ugdymo programą, išlaikymą moka už praėjusį mėnesį ir privalo jį sumokėti iki einamojo mėnesio 20 d. pagal Švietimo įstaigos pateiktą apskaitos dokumentą. 
.	Tėvams (kitiems teisėtiems vaiko atstovams) atlyginimo lengvatos gali būti taikomos ir kitais Apraše nenumatytais atvejais Savivaldybės tarybos sprendimu.
.	Informaciją apie vaikus, nelankiusius švietimo įstaigos daugiau nei 30 darbo dienų per paskutines 90 kalendorinių dienų, kai tėvai (kiti teisėti vaiko atstovai) neinformuoja apie vaiko neatvykimą, įstaigos Vaiko gerovės komisija, įvertinusi aplinkybes, turi teisę pateikti Valstybės vaiko teisių apsaugos ir įvaikinimo tarnybai, prieš 10 darbo dienų apie tai raštu įspėjusi tėvus (kitus teisėtus vaiko atstovus).
.	Atlyginimo už vaiko, ugdomo pagal ikimokyklinio / priešmokyklinio ugdymo programą, išlaikymą mokėjimo skolos iš tėvų (kitų teisėtų vaiko atstovų) išieškomos Lietuvos Respublikos teisės aktų nustatyta tvarka.
.	Už atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą surinkimą atsako švietimo įstaigos direktorius ar jo įgaliotas asmuo. 
.	Atlyginimą už vaiko, ugdomo pagal ikimokyklinio / priešmokyklinio ugdymo programą, išlaikymą apskaičiuoja švietimo įstaigos buhalterinę apskaitą vykdantis asmuo. 
.	Dokumentai, kuriuose yra asmens duomenys, tvarkomi ir saugomi vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.
.	Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo nuostatomis. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
.	Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
.	Už Aprašo nuostatų nevykdymą ar netinkamą vykdymą jį įgyvendinantiems subjektams taikoma drausminė ir materialinė atsakomybė. 
.	Aprašo įgyvendinimo kontrolę ir priežiūrą vykdo Savivaldybės administracijos skyriai pagal kompetenciją teisės aktų nustatyta tvarka.
.	Aprašas Savivaldybės tarybos sprendimu gali būti keičiamas, papildomas ir pripažįstamas netekusiu galios.

_________________________


„DĖL RADVILIŠKIO RAJONO SAVIVALDYBĖS TARYBOS 2024 M. BALANDŽIO 11 D. SPRENDIMO Nr. T-344 „DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ RADVILIŠKIO RAJONO SAVIVALDYBĖS ŠVIETIMO ĮSTAIGOSE MOKĖJIMO NUSTATYMO TVARKOS APRAŠO PATVIRTINIMO“ PAKEITIMO


2025 m. spalio 10 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Projekto rengimą paskatino poreikis patikslinti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašą (toliau – Aprašas), nes Vyriausybės atstovų įstaigos Vyriausybės atstovo Šiaulių ir Telšių apskrityse biuro vyresnioji patarėja A. Jasiūnienė pateikė pastabų dėl Aprašo nuostatų neatitikimo Lietuvos vyriausiojo administracinio teismo 2021 m. rugsėjo 29 d. nutartyje administracinėje byloje Nr. eA-2599-968/2021 teismo konstatavimui: 
„Teisėjų kolegijos vertinimu, savivaldybės taryba, norminiu administraciniu aktu reglamentuodama ikimokyklinio ir priešmokyklinio amžiaus vaiko maitinimo mokesčio mokėjimą (nemokėjimą), turi išlaikyti pusiausvyrą tarp tėvų (globėjų), kurių vaikai įstaigos nelanko turėdami pateisinamą priežastį, teisėto intereso nemokėti vaiko maitinimo mokesčio už laikotarpį, per kurį vaikas dėl pateisinamų priežasčių negali lankyti įstaigos ir dėl to maitinimo negauna, ir įstaigų intereso užtikrinti, kad vaiko maitinimo mokestis būtų mokamas visais atvejais, kai maistas buvo patiektas į įstaigą. Šiame kontekste akcentuotina tai, kad vienos iš paminėtų asmenų grupės interesai negali būti tenkinami kitos asmenų grupės interesų sąskaita. Proporcingumo principą atitiktų toks teisinis reglamentavimas, pagal kurį tėvams (globėjams) būtų įtvirtinta pareiga apie tai, kad jų vaikas negali lankyti įstaigos ją informuoti įstaigos nustatyta tvarka per protingą terminą nuo (iki) pateisinamos priežasties atsiradimo momento, o vaiko maitinimo mokesčio mokėjimas (nemokėjimas) būtų tiesiogiai susietas su pastarosios pareigos (ne)įgyvendinimu. Kita vertus, savivaldybės tarybos siekis, reglamentuojant vaiko maitinimo mokesčio mokėjimą, užtikrinti 3 įstaigos interesą, kad šis Mokestis būtų mokamas visais atvejais, kai maistas buvo patiektas į įstaigą, negali dominuoti, todėl jo negalima pateisinti, pavyzdžiui, sutarčių su maisto tiekėjais sąlygomis (jų nebuvimu), kuriomis būtų sureguliuotos situacijos dėl maisto (ne)tiekimo vaikams, kurių tėvai (globėjai) per protingą terminą nuo (iki) pateisinamos priežasties atsiradimo momento įstaigos nustatyta tvarka informavo apie tai, kad jų vaikas dėl pateisinamos priežasties negali lankyti įstaigos.“ 
Tikslas – pakeisti Radviliškio rajono savivaldybės 2024 m. balandžio 11 d. sprendimu Nr. T-344 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašo patvirtinimo“ patvirtintą Aprašą ir išdėstyti jį nauja redakcija. 
.	Projekto iniciatoriai (institucija, asmenys ar piliečių atstovai) ir rengėjai. 
Savivaldybės administracijos Švietimo ir sporto skyriaus vyriausioji specialistė Judita Steponavičienė.
.	Kaip šiuo metu yra reguliuojami projekte aptarti teisiniai santykiai.
Šiuo metu atlyginimas už vaikų, ugdomų pagal ikimokyklinio ir priešmokyklinio ugdymo programas, išlaikymą švietimo įstaigose mokamas vadovaujantis Radviliškio rajono savivaldybės 2024 m. balandžio 11 d. sprendimu Nr. T-344 „Dėl Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Radviliškio rajono savivaldybės švietimo įstaigose mokėjimo nustatymo tvarkos aprašo patvirtinimo“. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Aprašas pakeistas iš esmės, atlikta daug redakcinio pobūdžio pakeitimų. 
Sprendimo projekte nustatyta, kad „šis sprendimas įsigalioja 2026 m. sausio 1 d.“, nes reikalingas pasirengimo laikotarpis naujoms Aprašo nuostatoms įgyvendinti (švietimo įstaigų dokumentų koregavimui, tėvų informavimui, sutarčių papildymui ir kt.). 
Esminiai Aprašo pakeitimai yra šie:
.	Aprašas papildytas punktu „5. Vaikui neatvykus į švietimo įstaigą ir tėvams apie tai švietimo įstaigos neinformavus ugdymo (mokymo) / vaiko priežiūros ar vaiko vasaros poilsio organizavimo stovykloje paslaugų teikimo sutartyje sutarta tvarka, ta diena fiksuojama kaip nepateisinta diena ir tėvai (kiti teisėti vaiko atstovai) moka nustatyto dydžio atlyginimą už tos dienos maitinimą. Tokiu atveju tėvų mokamas nustatyto dydžio atlyginimas už dienos maitinimą naudojamas patiekto maisto išlaidoms atlyginti, o atlyginimo likutis – įstaigos ugdymo aplinkos išlaikymo išlaidoms.“;
.	Aprašas papildytas punktu „9. Švietimo įstaigoms draudžiama iš tėvų (kitų teisėtų vaiko atstovų) papildomai rinkti rinkliavas, išskyrus tėvų (kitų teisėtų vaiko atstovų) savanorišką paramą įstaigai.“;
.	Aprašo II skyriuje (13–19 punktai) nustatyta: galimybė tėvų prašymu vaikams, 4 val. ugdomiems pagal ikimokyklinio / priešmokyklinio ugdymo programas, organizuoti pusryčių maitinimą; atlyginimo už pusryčius dydis (toks pat kaip ir buvo nustatyta ilgiau kaip 4 val. ugdomiems vaikams);
.	Aprašas papildytas punktu „18. Atlyginimas už vaiko, 4 val. per parą ugdomo pagal priešmokyklinio ugdymo programą, pietų maitinimą yra nemokamas, nes vadovaujantis Savivaldybės administracijos Socialinės paramos skyriaus vedėjo sprendimu dėl nemokamo maitinimo mokiniams skyrimo, vaikui skiriami nemokami pietūs.“;
.	supaprastintas atlyginimo už vaiko, ugdomo ilgiau kaip 4 val. per parą pagal ikimokyklinio / priešmokyklinio ugdymo programą, maitinimą lengvatų taikymas:
„. Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą nemokamas, jeigu: (...)
.	vaikas švietimo įstaigos nelanko ir tėvai (kiti teisėti vaiko atstovai) apie tai informuoja švietimo įstaigą ugdymo (mokymo) sutartyje sutarta tvarka;“;
.	Apraše papildytas atlyginimo už vaiko, ugdomo ilgiau kaip 4 val. per parą pagal ikimokyklinio / priešmokyklinio ugdymo programą, maitinimą lengvatų sąrašas:
. Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą nemokamas, jeigu: „25.2. švietimo įstaiga neturi galimybių organizuoti pritaikyto maitinimo vaikui pagal gydytojo raštiškus nurodymus ir šiam vaikui yra organizuojamas maitinimas iš namų atsinešamu maistu;“;
.	Aprašo nuostatos papildytos žodžiais „dėl kitų force majeure atvejų“: 
. Atlyginimas už vaiko, ilgiau kaip 4 val. per parą ugdomo pagal ikimokyklinio / priešmokyklinio ugdymo programą, maitinimą nemokamas, jeigu: 
. vadovaujantis Savivaldybės mero potvarkiu: „25.5.3. visa įstaigos veikla ar vaiko lankomos grupės veikla sustabdoma dėl vykdomų avarinių ar remonto darbų, vandens, elektros, dujų tiekimo nutraukimo ar dėl kitų force majeure atvejų.“; 26. Už vaiką, 4 val. per parą ugdomą pagal ikimokyklinio ugdymo programą ar ilgiau kaip 4 val. ugdomą pagal ikimokyklinio / priešmokyklinio ugdymo programą, mėnesinis atlyginimas už ugdymo aplinkos išlaikymą yra nemokamas, jeigu: 26.5. vadovaujantis Savivaldybės mero potvarkiu ilgesniam nei dešimties mėnesio darbo dienų laikotarpiui: „26.5.3. visa įstaigos veikla ar vaiko lankomos grupės veikla sustabdoma dėl vykdomų avarinių ar remonto darbų, vandens, elektros, dujų tiekimo nutraukimo ar dėl kitų force majeure atvejų.“;
.	panaikintas Aprašo V skyrius „Atlyginimo už vaiko išlaikymą ikimokyklinio ugdymo grupėje dydžio ir lengvatų nustatymas vasaros laikotarpiui“, nes vasarą atlyginimas už vaiko išlaikymą bus apskaičiuojamas ir mokamas vadovaujantis tomis pačiomis Aprašo nuostatomis; 
.	pakeistas atlyginimo už vaiko, einamaisiais mokslo metais baigusio priešmokyklinio ugdymo programą, išlaikymą švietimo įstaigoje vasaros atostogų laikotarpiu apskaičiavimas:
„. Atlyginimas už vaiko, kuriam teikiamos priežiūros ar vasaros poilsio organizavimo stovykloje paslaugos, išlaikymą švietimo įstaigoje apskaičiuojamas padauginus vienos dienos atlyginimą už maitinimą iš lankytų bei nelankytų ir nepateisintų dienų sumos sudėjus ir pridėjus vienos dienos atlyginimą už organizuojamą maitinimą ir 1 Eur dienos atlyginimą už ugdymo aplinkos išlaikymą, ir gautą skaičių padauginus padaugintą iš Paslaugų teikimo sutartyje sutartų dienų skaičiaus.“;
.	Aprašas papildytas punktu: „31. Atlyginimas už vaiko maitinimą nemokamas, jeigu vaikas švietimo įstaigos nelanko ir tėvai (kiti teisėti vaiko atstovai) apie tai švietimo įstaigą informuoja Paslaugų teikimo sutartyje sutarta tvarka.“;
.	Aprašas papildytas sakiniu: „35. (...) Įstaigos vadovas tėvus (kitus teisėtus vaiko atstovus) apie pritaikytą lengvatą raštu informuoja per 3 darbo dienas švietimo įstaigos nustatyta tvarka.“;
.	Aprašas papildytas punktu: „46. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.“
Naujos Aprašo nuostatos tėvams pagerins ir palengvins atlyginimo už vaiko išlaikymą mokėjimo sąlygas, sumažins administracinę naštą švietimo įstaigų ir buhalterinę apskaitą vykdantiems darbuotojams.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Galimai vasaros laikotarpiu padidės tėvų poreikiai dėl vaikų lankymo vasarą, todėl dalis tėvų prašymų gali būti nepatenkinti (įstaigose vasarą dirba mažiau grupių, nes užtikrinama darbuotojų teisė į atostogas). 
Galimai vasaros laikotarpiu įstaigų žmogiškieji ištekliai bus išnaudojami neefektyviai, nes bus prastas vaikų lankomumas dėl pateisinamų priežasčių. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Įgyvendinant Aprašo nuostatas gali suprastėti vaikų lankomumas dėl pateisinamų priežasčių, todėl įstaigos galimai surinks mažiau lėšų ir įstaigų išlaikymui galimai reikės didesnio finansavimo iš savivaldybės biudžeto.
.	Sprendimo projekto rengimo metu gauti specialistų vertinimai ir išvados.
Sprendimo projekto rengimo metu kitų specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Vertinimas neatliekamas.
.	Sprendimo projekto antikorupcinis vertinimas.
Sprendimo projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai.
Nėra.
.	Pridedami dokumentai.
Nėra.



Radviliškio rajono savivaldybės administracijos
Švietimo ir sporto skyriaus vyr. specialistė			       Judita Steponavičienė






